钦定古今图书集成/明伦汇编/皇极典/第204卷 > 《开元皇帝受禅制》前人
## 钦定古今图书集成/明伦汇编/皇极典/第204卷 > 《开元皇帝受禅制》前人

门下：“继明嗣德，王者所以承天；尊祖奉先”，圣人所以
崇孝。敬上之礼，著乎《重华》；月朔之祠，袭乎《文命》。猗欤
作颂，发流濬哲之祥；清庙升歌，思表配天之业。历选
前载，可得而言。我国家首出开元，继文膺统。七代观
德，至道洽于生人；三后在天，垂裕光于后嗣。太上皇
帝道超寰表，功轶帝先，名言不测于乾行，仁智不知
“于日用。累让神器，非以黄屋为尊；俯膺大宝，盖为苍
生屈志。黎人于变，淳化斯登，载怀脱屣。畴咨菲薄，竭
让德之志；天眷莫回，陈拜首之诚，冲襟逾邈。遂以寡
昧，祗践宸居，循顾绍庭，载深寅畏，爰撰初吉，躬展肃
雍，虔肆献之仪，申大号之典。神保之飨斯洽，介福之
道攸宜。亿兆同欢，人祇同庆。恭承圣训，申兹霈泽。可
大赦天下。”